Johannes Vermeer, *Maitotyttö*, 1658–1660.
Jan Steen, *Kissatanssi* , 1665–1667.
Johannes Vermeer: *Musiikkitunti* 1662–1665.
Jean-Baptiste Chardin, 1739
**Laatukuva** eli **genrekuvamaalaus** (ransk. *genre* = laatu, laji, suku) tarkoittaa taidehistoriassa maalauksia, jotka kuvaavat jokapäiväisen elämän tapahtumia. Genre tarkoittaa myös taiteenlajia, joista yksi on laatumaalaus. Laatukuvat voivat olla taiteilijan tulkinnan mukaan realistisia, kuviteltuja tai romantisoituja.

Yleistä
-------

Laatukuva- tai genre-termiä alettiin käyttää 1700-luvun puolimaissa, jolloin sillä tarkoitettiin taiteen lajia. Wattelet'n ja Diderot'n mukaan genre-maalarit erikoistuivat johonkin aiheeseen, kuten eläinaiheisiin tai kukkiin. Samoihin aikoihin keskiluokan elämää moraaliselta kannalta kuvannut Jean-Baptiste Greuze teki arkielämän kuvauksista muodikkaita. Niistä alettiin käyttää yleisemmin nimitystä laatukuva 1769 jälkeen, kun Greuze oli nimitetty Ranskan akatemiaan *Peintre du genre* -nimikkeellä.

Termi vakiintui 1800-luvun lopulla. Samalla laatukuvien perustyypeiksi tulivat 1800-luvulla Hollannin 1600-luvun taiteen koomisehkot kuvaukset kyläkapakoista ja talonpojista sekä intiimit keskiluokkaiset interiöörikohtaukset. Jakob Buckhardtin Alankomaiden laatukuvataidetta käsitelleellä tutkimuksella (1874) oli tässä suuri vaikutus.

Hollantilaisten laatukuvien edeltäjiä olivat arkielämän kuvaukset, joita maalattiin ylimystön huvitukseksi Pohjois-Euroopassa gotiikan aikana. Hupaisan moukkamaiset maalaiset toimivat vastakohtana hovin eleganssille. Näitä yksinkertaisia talonpoikia tai porvaristoa kuvaavia maalauksia pidettiin karkeina ja vähäarvoisina ranskalaisen 1600-luvun klassismin silmissä.*lähde?* Laatukuvan sävyä oli myös keskiaikaisissa opettavissa kuvasarjoissa, jotka kuvasivat eri kuukausien töitä tuntikirjoissa, kuolemantanssia tai sananparsia. Laatukuvamaisia kuvauksia on löydetty myös Egyptin ja antiikin taiteesta.

Tunnetuimpia satiirisia laatukuvamaalareita 1700-luvulla olivat hollantilainen Cornelius Troost ja englantilainen William Hogarth, joka viljeli poliittista satiiria ja yhteiskuntakritiikkiä kehittämässään moraalimaalauksessa. Ranskalainen Jean-Baptiste Chardin taas kuvasi keskiluokan elämää. Saksalaisen Carl Spitzwegin pienissä laatukuvissa on välähdyksiä biedermeierajasta, maalauksellista huumoria ja ironiaa.

Tuttujen ja sentimentaalisten aiheiden takia genremaalaukset olivat usein suosittuja porvariston tai keskiluokan keskuudessa.*lähde?* Laatukuvista tuli suosittuja 1800-luvulla. Toisinaan ne olivat myös sentimentaalisia, kuten englantilaisella David Wilkiellä. Wilkiellä oli paljon seuraajia Ranskassa ja Saksassa, ja Düsseldorfin koulukunnan kautta laatukuva-aiheet tulivat tunnetuiksi Suomessakin. Karl Emanuel Janssonin tuotanto on suomalaista laatukuvamaalausta. 

Suomen kuuluisimpia laatukuvia lienee Albert Edelfeltin maalaus *Kuningatar Blanka* eli *Blankan ratsastaja*, vaikka Edelfelt ei varsinainen laatukuvamaalari ollutkaan.

Laatukuvamaalareita
-------------------

* Jean-Baptiste Chardin
* William Hogarth
* Jan Steen (noin 1626–1679), Hollannin tärkeimpiä laatukuvamaalareita
* Jan Vermeer (1632–1675) hollantilainen taidemaalari, jota on sanottu myös laatukuvamaalauksen mestariksi

### Suomessa

* Adolf von Becker (1831–1909) suomalainen taidemaalari, joka tunnetaan myös laatukuvamaalarina
* Karl Emanuel Jansson (1846–1874) oli ahvenanmaalainen taiteilija, jota on luonnehdittu myös laatukuvamaalariksi.
* Arvid Liljelund
* Armas Kaarlo Raunio

Kuuluisia laatukuvamaalauksia
-----------------------------

* Pieter Brueghel vanhempi, Talonpoikaishäät, 1568, yksityiskohta.Pieter Brueghel vanhempi, *Talonpoikaishäät*, 1568, yksityiskohta.
* Rembrandt van Rijn, Rahanvaihtaja, 1627.Rembrandt van Rijn, *Rahanvaihtaja*, 1627.
* William Hogarth, Vaalikampanjointia, 1754–1755.William Hogarth, *Vaalikampanjointia*, 1754–1755.
* Hollantilainen Cornelis Troost oli 1700-luvun tunnettuja satiirisia genremaalareita. Sokkoleikki 1700 -luku.Hollantilainen Cornelis Troost oli 1700-luvun tunnettuja satiirisia genremaalareita. *Sokkoleikki* 1700 -luku.
* Pietro Longhi, Hyväntuulinen pari, noin 1740.Pietro Longhi, *Hyväntuulinen pari*, noin 1740.
* David Wilkie, Ensimmäinen korvarengas, 1835.David Wilkie, *Ensimmäinen korvarengas*, 1835.
* Ferdinand Theodor Hildebrandt, Joulukuusta odottaessa, 1840.Ferdinand Theodor Hildebrandt, *Joulukuusta odottaessa*, 1840.
* Carl Spitzweg, Alkemisti, n. 1860.Carl Spitzweg, *Alkemisti*, n. 1860.
* Albert Edelfelt: Kuningatar Blanka 1877Albert Edelfelt: *Kuningatar Blanka* 1877
* Frans Halsin Musisoivat pojat noin 1625Frans Halsin *Musisoivat pojat* noin 1625
* Jan Steenin maalaus v. 1668Jan Steenin maalaus v. 1668
* Jan Steenin maalaus v. 1663–1665Jan Steenin maalaus v. 1663–1665

Katso myös
----------

* Vincenzo Campi

Lähteet
-------

* Otavan Iso Fokus, Kertovasti kuvitettu 8-osainen tietosanakirja, Osa 6, s. 3915, Otava 1974 ISBN 951-1-01236-3
* Tila, kuva aatteet (Arkistoitu – Internet Archive)

### Viitteet

1. 1 2 3 4 5 6 7   Kallio, Rakel: *Laatukuva*. Teoksessa *Taiteen pikkujättiläinen*, s. 362–363. 3. painos. Porvoo: WSOY, 1995. ISBN 951-0-16447-X.
2. ↑  Karl Emanuel Jansson, Ateneumin taidemuseo. Viitattu 20.8.2008.
3. ↑  Otavan Iso Fokus, s. 3915
4. ↑  Tila, kuva aatteet (Arkistoitu – Internet Archive)
5. ↑  Jansson, Karl Emanuel Valtion taidemuseo. Viitattu 11. elokuuta 2010.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Laatukuva**.
* *Taiteen Pikkujättiläinen*, Wsoy 1991, laatukuva s. 362.
* Riitta Konttinen ja Liisa Laajoki *Taiteen sanakirja* Otava 2000 s. 229.
* *Fokus-taide*, osa 2, Otava 1972. Laatukuvamaalaus s. 230.
* Tracy Chevalier, *Tyttö ja helmikorvakoru*. Suom. Arja Gothoni, 2001.
* Kari Flinkman, Teija Luukkanen, Laatukuva (Arkistoitu – Internet Archive) Jyväskylän taidemuseo.]

  

Vanhan maalaustaiteen genret
 Historiamaalaus  Laatukuva- eli genremaalaus  Muotokuva  Maisemamaalaus  Asetelma